Út er komin hjá Vestfirska forlaginu bókin Gamanmál að vestan – Auðkúluhreppur og í kynningu á bókinni segir : Nú vendum við okkar kvæði í kross og komum með gamanmál eftir hreppum hér vestra . Byrjum auðvitað í Auðkúluhreppi , en hann er víst að verða einn aðal hreppurinn hér vestra segja gárungarnir . Þetta eru gamansögur , langar og stuttar , sem flestar hafa birst einhvern tíma áður í bókum forlagsins eða fjölmiðlum . Mörgum finnst að vera þurfi einhver léttleiki í tilverunni með allri alvörunni . Það er nefnilega alltaf nóg af henni . Löngu er viðurkennt að gamansemi er lífsnauðsynleg öðru hvoru . En oft er skammt milli hláturs og gráturs ! Svo er bara að vona að aðrir hreppar í Ísafjarðarsýslu fylgi á eftir og út komi sem mest af gamansögum .